title: Sklep Sveta (EU) 2020/1382 z dne 25. septembra 2020 o imenovanju člana Odbora regij na predlog Republike Avstrije

text:
                  2.10.2020

                  SL

                  Uradni list Evropske unije

                  L 320/5

         SKLEP SVETA (EU) 2020/1382
         z dne 25. septembra 2020
         o imenovanju člana Odbora regij na predlog Republike Avstrije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga avstrijske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (5). Svet je 30. julija 2020 sprejel dodatni sklep (EU) 2020/1153 o imenovanju članov in nadomestnih članov Odbora regij (6).

                     (2)

                     Zaradi konca mandata Hanspetra WAGNERJA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se za članico Odbora regij imenuje:

                        —

                        Carmen KIEFER, članica lokalnega izvršnega organa z volilnim mandatom: Local Council of the municipality of Kuchl in Salzburg.

            Člen 2
            Ta sklep začne veljati na dan sprejetja.

            V Bruslju, 25. septembra 2020

                  Za Svet

                  Predsednik

               M. ROTH

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).

            (4)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).

            (5)  Sklep Sveta (EU) 2020/766 z dne 8. junija 2020 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (UL L 187, 12.6.2020, str. 3).

            (6)  Sklep Sveta (EU) 2020/1153 z dne 30. julija 2020 o imenovanju članov in nadomestnih članov Odbora regij (UL L 256, 5.8.2020, str. 12).


Odločba Komisije z dne 10/11/2020 o razglasitvi združljivosti koncentracije s skupnim trgom (Zadeva št. COMP/M.9935 - ALTOR FUND MANAGER / STENA / GUNNEBO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/10/2020 o razglasitvi združljivosti koncentracije s skupnim trgom (Zadeva št. COMP/M.9954 - SUMITOMO / AAR / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 10. novembra 2020 o imenovanju predsednika odborov za pritožbe pri Uradu Evropske unije za intelektualno lastnino 2020/C 391/01

text:
                  16.11.2020

                  SL

                  Uradni list Evropske unije

                  C 391/1

         SKLEP SVETA
         z dne 10. novembra 2020
         o imenovanju predsednika odborov za pritožbe pri Uradu Evropske unije za intelektualno lastnino
         (2020/C 391/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (1) in zlasti člena 166(1) Uredbe,
         ob upoštevanju naslednjega:
         Svet je 8. junija 2020 od upravnega odbora Urada Evropske unije za intelektualno lastnino (EUIPO) prejel seznam kandidatov, predlaganih za mesto predsednika odborov za pritožbe pri EUIPO –
         SPREJEL NASLEDNJI SKLEP:

            Člen 1

               1.   João Nuno MAROCO AMARAL NEGRÃO, rojen 2. novembra 1970 v Lizboni (Portugalska), se imenuje za predsednika odborov za pritožbe pri Uradu Evropske unije za intelektualno lastnino (EUIPO) za obdobje petih let.

               2.   Datum, ko začne teči obdobje petih let iz odstavka 1, določi upravni odbor urada EUIPO.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 10. novembra 2020

                  Za Svet

                  Predsednik

               M. ROTH

            (1)  UL L 154, 16.6.2017, str. 1.


title: Sklep Komisije /EU) 2020/1722 z dne 16. novembra 2020 o skupni količini pravic za Unijo za leto 2021, ki se izdajo v okviru sistema EU za trgovanje z emisijami (notificirano pod dokumentarno številko C(2020) 7704) (Besedilo velja za EGP)

text:
                  18.11.2020

                  SL

                  Uradni list Evropske unije

                  L 386/26

         SKLEP KOMISIJE /EU) 2020/1722
         z dne 16. novembra 2020
         o skupni količini pravic za Unijo za leto 2021, ki se izdajo v okviru sistema EU za trgovanje z emisijami

               (notificirano pod dokumentarno številko C(2020) 7704)

         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1), zlasti člena 9 in člena 9a Direktive,
         ob upoštevanju naslednjega:

                     (1)

                     V sklepu Komisije 2010/634/EU (2) so bile določene skupne količine pravic za Unijo, ki se v skladu s členom 9 in 9a(1) Direktive 2003/87/ES izdajo za prodajo na dražbi ali brezplačno dodelitev za leto 2013. Zaradi upoštevanja pristopa Hrvaške k Uniji, razširitve sistema EU za trgovanje z emisijami (EU ETS) na države EGP-EFTA ter dodatnih novih informacij in natančnejših podatkov je Sklep Komisije 2013/448/EU (3) ustrezno spremenil Sklep 2010/634/EU in za leto 2013 določil skupno količino pravic za Unijo 2 084 301 856. Ta znesek naj bi se letno zmanjšal za linearni faktor zmanjšanja v višini 1,74 %, da bi se določila skupna količina pravic, ki jih je treba izdati v koledarskih letih po letu 2013.

                     (2)

                     Direktiva (EU) 2018/410 Evropskega parlamenta in Sveta (4) je spremenila Direktivo 2003/87/ES, da bi se od leta 2021 linearni faktor zmanjšanja povečal na 2,2 %, kar pomeni zmanjšanje količine pravic, ki se vsako leto izdajo v Uniji, za 43 003 515. Skupna količina pravic za Unijo za leto 2021, določena v tem sklepu, se zmanjša za ta znesek.

                     (3)

                     1. februarja 2020 je začel veljati Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (5) (v nadaljnjem besedilu: sporazum o izstopu). V skladu s členom 127 sporazuma o izstopu se Direktiva 2003/87/ES uporablja za Združeno kraljestvo in v njem do 31. decembra 2020, ko se bo končalo prehodno obdobje iz člena 126. Poleg tega se od konca prehodnega obdobja uporablja Protokol k sporazumu o izstopu o Irski/Severni Irski. V skladu s členom 9 in Prilogo 4 Protokola o Irski/Severni Irski se Direktiva 2003/87/ES še naprej uporablja za Združeno kraljestvo in v njem v zvezi s proizvodnjo električne energije na Severnem Irskem. Zato se za emisije iz proizvodnje električne energije na Severnem Irskem po koncu prehodnega obdobja še naprej uporablja direktiva o ETS.

                     (4)

                     Zato bi bilo treba skupno količino pravic za Unijo za leto 2021 izračunati na podlagi povprečne letne količine pravic, ki so jih izdale sedanje države članice v skladu s svojimi nacionalnimi načrti razdelitve pravic v letih 2008–2012 (6), in povprečne letne količine pravic za obdobje 2008–2012, dodeljenih za proizvodnjo električne energije v napravah na Severnem Irskem. Ker je zadevna naprava na Severnem Irskem v referenčnem obdobju proizvajala tako električno energijo kot toploto, se povprečne letne količine pravic, dodeljenih za proizvodnjo električne energije te naprave, določijo tako, da se odštejejo emisije iz proizvodnje toplote, pri čemer se uporabi referenčna vrednost za toploto, ki se uporablja za določitev števila brezplačno dodeljenih pravic.

                     (5)

                     Poleg tega bi bilo treba v skladu s členom 9a Direktive 2003/87/ES ter zlasti odstavkoma 1 in 4 navedenega člena pri skupni količini pravic za Unijo za leto 2021 upoštevati najnovejše znanstvene podatke v zvezi s potencialom globalnega segrevanja ozračja za posamezne toplogredne pline in izključitev malih naprav iz EU ETS s strani Hrvaške, Francije, Nemčije, Italije, Slovenije, Španije, Portugalske in Islandije v skladu s členom 27 Direktive 2003/87/ES.

                     (6)

                     Na podlagi tega bi morala skupna količina pravic za Unijo iz člena 9 Direktive 2003/87/ES za leto 2021 znašati 1 571 583 007 –

               SPREJELA NASLEDNJI SKLEP:

            Člen 1
            Za leto 2021 skupna količina pravic za Unijo iz člena 9 Direktive 2003/87/ES znaša 1 571 583 007.

            Člen 2
            Ta sklep je naslovljen na države članice.

            V Bruslju, 16. novembra 2020

                  Za Komisijo

               Frans TIMMERMANS

                  Izvršni podpredsednik

            (1)  UL L 275, 25.10.2003, str. 32.

            (2)  Sklep Komisije 2010/634/EU z dne 22. oktobra 2010 o prilagoditvi skupne količine pravic za Unijo, ki jih je treba izdati v okviru sistema za trgovanje z emisijami EU za leto 2013, in razveljavitvi Sklepa 2010/384/EU (UL L 279, 23.10.2010, str. 34).

            (3)  Sklep Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, 7.9.2013, str. 27).

            (4)  Direktiva (EU) 2018/410 Evropskega parlamenta in Sveta z dne 14. marca 2018 o spremembi Direktive 2003/87/ES za krepitev stroškovno učinkovitega zmanjšanja emisij in nizkoogljičnih naložb ter Sklepa (EU) 2015/1814 (UL L 76, 19.3.2018, str. 3).

            (5)  Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 29, 31.1.2020, str. 7).

            (6)  Ker se je Hrvaška Uniji pridružila 1. julija 2013, se je skupna količina pravic za Unijo ob upoštevanju Hrvaške izračunala v skladu s točko 8 Priloge III k Aktu o pogojih pristopa Republike Hrvaške in prilagoditvah Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo (UL L 112, 24.4.2012, str. 21).